– Vektere på Bybanen snakket til en kar som ikke hadde betalt på Bybanen. Da trakk han opp en kniv og truet dem. Han stakk kniven mot den ene vekteren, som fikk noen kutt i hånden, sier operasjonsleder Jan Steimler ved Hordaland poltidistrikt til BA.

Passasjerne ble kontaktet av vekterne i forbindele med en billettkontroll.

Passasjeren skal ha trukket kniv med en gang, før det ble klart om han hadde billett eller ikke. Dette skal ha skjedd inne på Bybanen i nærheten av Skjold.

– KASTET FRA SEG KNIV

På et tidspunkt prøvde passasjeren å stikke av. Han ble forfulgt av vektere, og innhentet. Vekterne klarte å holde på mannen til politiet ankom Nesttun.

Et vitne forteller at den skadde vekteren lå i bakken da den hissge bybanepassasjeren trakk kniv for andre gang.

– Da vi kom kastet han fra seg en kniv. Denne har vi beslaglagt. Vi tok med oss mannen fra stedet. Han sitter i kjelleren her hos oss nå, sier Steimler til BA.

– Det var mange vitner til det som skjedde. De fleste sto bare å så på, mens andre flyktet, forteller vitnet til BA.

Vekteren ble fraktet til legvakt for behandling. Han er ikke alvorlig skadet.

Vitnet beskriver gjerningsmannen som en norsk rusmisbruker i midten av 20-årene.